cyanic-selkie/wikianc huggingface dataset:
Էսէռներ
Կազմավորվել է ժողովրդական կազմակերպությունների համախմբումով 1902 թվականին, իսկ հետագայում ռուսական քաղաքական կուսակցությունների մեջ զբաղեցրել է առաջատար դիրք։ Կուսակցության ղեկավար գործիչներն էին Վիկտոր Չեռնովը, Նիկոլայ Ավկսենտևը, Գրիգորի Գերշունին, Բորիս Սավնիկովը և ուրիշներ։ Էսէռների ծրագիրը պահանջում էր. դաշնային սկզբունքների հիման վրա ժողովրդավարական հանրապետության ստեղծում, համընդհանուր ընտրական իրավունք, խոսքի, մամուլի, խղճի, ժողովների, միությունների ազատություն, եկեղեցու անջատում պետությունից, համընդհանուր անվճար կրթություն, մշտական բանակի ոչնչացում։ Բանվորական հարցում էսէռները պահանջում էին ութժամյա աշխատանքային օր, արհմիությունների ստեղծում, սոցիալական ապահովություն` ի հաշիվ պետության և գործատերերի, իսկ ագրարային հարցում` «հողի սոցիալիզացիայի» լոզունգի հիման վրա հողը, հավասար օգտագործման հիմունքով, պետք է վերաբաշխվեր գյուղացիությանը։ Ռուսական հեղափոխություններին նախորդող տարիների ընթացքում Էսէռներին հաջողվեց ձեռք բերել զանգվածների սատարումը՝ ցարական իշխանությունը տապալելուն և հողի վերաբաշխմանը կողմ արտահայտվելու շնորհիվ։ 1905-1907 թվականների Ռուսական հեղափոխությանը հաջորդած ընտրություններում Էսէռները ստացան գյուղացիությանը հատկացված մի քանի տեղերի մեծամասնությունը։ 1907 թվականի Հունիսերեքյան հեղաշրջումից մինչև 1917 թվականի Փետրվարյան հեղափոխությունը Էսէռները բոյկոտում էին ձևավավորվող բոլոր կայսերական պետական դումաները։ Հակասականորեն, կուսակցության ղեկավարությունը հավանություն տվեց 1917 թ. Ռուսաստանի ժամանակավոր կառավարության ստեղծմանը, ուստիև լիբերալ և սոցիալ-դեմոկրատական թևերի կուսակցությունների հետ մտավ կոալիցիաների մեջ։ Կուսակցության որոշ անդամներ մտան Ժամանակավոր կառավարության կազմի մեջ (Ալեքսանդր Կերենսկի, Նիկոլայ Ավկսենտև, Վիկտոր Չեռնով)։ Որոշ ժամանակ անց Էսէռները սկսեցին անվստահություն հայնել ժամանակավոր կառավարությանը և բոլշևիկների ու մենշևիկների հետ սկսեցին հանդես գալ ձևավորված խորհուրդներում (սովետներ) ։ Հետագայում կուսակցության ներսում խորացան ֆրակցիաները։ 1917 թվականի ամռանը կուսակցությունը տրոհվեց «ձախ» և «աջ» թևերի։
1917 թվականի հոկտեմբերին, Ժամանակավոր կառավարությունը հետզհետե դիրքերը զիջեց սովետներին։ Շուտով կառավարման ասպարեզում գերակա դիրք գրավեցին բոլշևիկները։ Ձախ Էսէռները 1917-ի նոյեմբերից մինչև 1918-ի հուլիս բոլշևիկների հետ մտան կոալիցիոն կառավարության մեջ, իսկ աջ Էսէռները դատապարտեցին իրենց պնդմամբ՝ բոլորովին անհիմն և անօրինական հեղաշրջումը՝ բոյկոտելով սովետների համագումարը։ Ռուսաստանի սահմանադիր խորհրդարանի ընտրություններում (նոյեմբերի 25, 1917) Էսէռները ստացան քվեների մեծամասնությունը, սակայն սովետները գլխավորող բոլշևիկներն արդեն հաջողվել էր իրենց ազդեցությունը ողջ երկրի վրա տարածել։ Տեղերի մեծ մասը բաժին ընկավ աջ Էսէռական խմբակցությանը։ Վկայակոչելով հնացած ընտրացուցակները, որոնցում չէր նշվում կուսակցության պառակտման և սովետների համագումարի հետ սահմանադիր ժողովի ունեցած տարաձայնությունների մասին, 1918 թվականի հունվարին բոլշևիկներին հաջողվեց խորհրդարանը լուծարել ։
Դեմ արտահայտվելով Բրեստ-Լիտովսկի պայմանագրի ստորագրմանը (մարտի 3, 1918), ձախ Էսէռականները 1918 թվականի հուլիսին դուրս եկան բոլշևիկների հետ կոալիցիայից։ Ձախերի ղեկավարության կողմից բոլշևիկների դեմ կազմակերպած ապստամբությունը հանգեցրեց կուսակցության անդամների մեծ մասի շուտափույթ ձերբակալմանը։ Ձախ Էսէռների մեծ մասը, ովքեր դեմ էին ընդվզմանը, աստիճանաբար ազատվեցին, և նրանց թույլ տրվեց պահպանել իրենց կառավարական դիրքերը, չնայած այլևս չէին կարող նոր կենտրոնական օրգան ձևավորել։ Աստիճանաբար բաժանվելով բազմաթիվ բոլշևիկամետ ֆրակցիաների, ի վերջո, մինչև 1921 թվականը, բոլորը դարձան մտան Ռուսաստանի կոմունիստական (բոլշևիկյան) կուսակցության (ՌԿ(բ)Կ) անդամ։
Աջ Էսէռները քաղաքացիական պատերազմի ժամանակ միացան Սպիտակ շարժմանը։ Սպիտակ շարժման հակասոցիալիստական ղեկավարությունը գնալով կղզիանում էր և, իսկ դրա շարքերն՝ անընդատ նոսրանում։ Շարժումն ի վերջո տեղի տվեց։ Աջերի մի փոքր մնացորդ, որն իրեն դեռ անվանում էր «Սոցիալիստ-հեղափոխականների կուսակցություն», 1923-1940 թվականներին շարունակում էր աշխատել վտարանդիության մեջ՝ որպես Սոցիալիստական-բանվորական ինտերնացիոնալի անդամ։
Ֆրից Շտերն
Ֆրից Շտերն (Fritz Richard Stern; ), գերմանահրեական ծագմամբ ամերիկացի պատմաբան։
Գիտական գործունեություն
Ֆրից Շտերնի գիտական հետաքրքրությունների կենտրոնում են գերմանացիների և հրեաների հարաբերությունները 19-20-րդ դարերում՝ գերմանական նացիոնալիզմի վերելքի, հակասեմականության, քսենոֆոբիայի, «հատուկ ճանապարհի» գաղափարախոսության, նացիզմի ձևավորման և զարգացման, Հոլոքոստի սկսման և ծավալման շրջանակներում։ Նրա բոլոր աշխատությունները թարգմանվել են աշխարհի տարբեր լեզուներով։
Ճանաչում
Ֆրից Շտերնը 1999 թվականին արժանացել է «Գերմանացի գրավաճառների խաղաղության մրցանակին»։ 2002 թվականին դարձել է Վրոցլավի համալսարանի պատվավոր դոկտոր։ 2006 թվականին արժանացել է Գերմանիայի պատվավոր շքանշանի։ 2007 թվականին Բեռլինի հրեական թանգարանի կողմից արժանացել է «համբերության մրցանակի»։ 2009 թվականին արժանացել է «Մարիոն Դենգոֆի միցանակի» և այլ մրցանակների։
Արտաքին հղումներ
Կատեգորիա:Գերմանացի պատմաբաններ Կատեգորիա:Պատմաբաններ Կատեգորիա:Լեզվի և պոեզիայի գերմանական ակադեմիայի անդամներ Կատեգորիա:Կոլումբիայի համալսարանի դասախոսներ Կատեգորիա:Ակադեմիկոսներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի պատմաբաններ Կատեգորիա:Ոչ գեղարվեստական գրողներ Կատեգորիա:Ամերիկյան փիլիսոփայական ընկերության անդամներ
IMacros
iMacros, բրաուզերի համար նախատեսված հավելված, որը նախատեսված է մակրո ֆունկցիաների ծրագրավորման և օգտագործման համար, ինչպե նաև վեբի ավտոմատացման և թեսթավորման համար։ Այն տարածվում է ինչպես բրաուզերների համար հավելված և աջակցվում է Mozilla Firefox, Google Chrome և Internet Explorer բրաուզերների կողմից։ Ծրագրավորված է iOpus/Ipswitch-ի կողմից։ Այն նախատեսված պարզ ֆունկցիաների ծրագրավորման համար ։ Ֆունկցիաները կարող են գրվել և ղեկավարվել JavaScript-ով։ Նախնական մակրո ֆունկցիաները և JavaScript կոդերը արդեն ներառված է լինում ծրագրում։ iMacros-ի հետագա տարբերակներում JavaScript հանվեց ծրագիր սպասարկումից։ Սակայն, օգտատերերը, կարող են օգտագործել Pale Moon բրազուզերը, որը հիմնված է Mozilla Firefox-ի հին տարբերակի վրա, որտեղ կա հնարավորություն օգտագործել JavaScript ֆայլեր և իրականցել վեբի ավտոմատացում ։
Պատմություն
iMacros առաջին տարբերակը ստեղծվել է 2001 թվականին Մաթիաս Ռոթի կողմից, այն դարձավ առաջին ֆունկցիա գորղ ծրագիրը, որը ադապտացվել է նաև բրաուզերների համար ։ 2012 թվականի ապրիլին iMacros-ը գնվեց Ipswitch-ի կողմից ։
Հնարավորություններ
Firefox և Chrome-ի համար նախատեսված iMacros ծրագիրը ներկայացնում է ֆունկցիաներ, որոնք հայտնի են սոցալիական սկրիտագրում անունով, որը օգտատերերին թույլ է տալիս վեբ կայքերի համար գրել պարզ սկրիպտային ֆունկիաներ։ Տեխնիկապես, այս ֆունկցիաները տարածվում են վեբ-կայքերում և ղեկավարվում են JavaScript-ի միջոցով ։
Արտաքին հղումներ
Կատեգորիա:Ծրագրային ապահովում
Լե Կաբան (Արյեժի գավառ)
Լե Կաբան (Les Cabannes), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Բնակչություն
Համայնքի բնակչությունը 2008 թվականին կազմում էր 347 մարդ։
Տնտեսություն
Բնակավայրի տնտեսության մեջ առանձնահատուկ տեղ ու նշանակություն ունեն խոշոր եղջերավոր անասնապահությունը և անտառտնտեսությունը։
2007 թվականի տվյալներով 217 աշխատունակ տարիքի մարդկանցից (15-64 տարեկան) 136-ը տնտեսապես ակտիվ էին, 81-ը անգործունակ (ակտիվության ցուցանիշը 62,7 %, 1999 թվականին եղել է՝ 70,2 %)։ 136 աշխատունակ բնակիչներից 121-ը աշխատում էին (67 տղամարդ և 54 կին), անաշխատանք էին 15-ը (9 տղամարդ և 6 կին)։ 81 անգործունակ մարդկանցից 24-ը աշակերտներ կամ ուսանողներ են, 35-ը թոշակառու, 22-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մածնաբրդոշ
Մածնաբրդոշ (окрошка), ռուսական խոհանոցի ազգային կերակուր, սառը ապուր։ 18-րդ դարի վերջերին ստեղծվել են մածնաբրդոշի բաղադրատոմսերը։
Կերակրի առանձնահատկությունները
Մածնաբրդոշը հանդիսանում է մսի կամ ձկան, բանջարեղենի, կանաչեղենի մանր կտորների և կվասի, հացի թթվասերի խառնուրդ։ Միսը սրա համար կարող է լինել տապակկած և տարբեր տեսակների։
Մածնաբրդոշ պատրաստելու համար անհրաժեշտ է՝
Մարսել Պրևո
Մարսել Պրևո (Marcel Prévost, ), ֆրանսիացի արձակագիր, դրամատուրգ։
Կենսագրություն
Կրթություն է ստացել Բորդոյի և Փարիզի ճիզվիտական դպրոցներում։ 1982 թվականին ընդունվել է Փարիզի պոլիտեխնիկական դպրոցը։ Առաջին պատմվածքը «Le Clairon»-ում տպագրել է դեռևս 1881 թվականին, սակայն բարձրագույն կրթությունն ստանալուց հետո որոշ ժամանակ զբաղվել է ծխախոտի արդյունաբերությամբ։ 1909 թվականին ընտրվել է Ֆրանսիական ակադեմիայի անդամ։ 1922-1940 թվականներին եղել է «Revue de France» պարբերականի գլխավոր խմբագիրը։ 1937-1940 թվականներին ղեկավարել է Երեխաների օգնության ֆրանսիական միությունը։
Ստեղծագործությունը
Մարսել Պրևոյի ստեղծագործության թեման հիմնականում կենցաղագրական՝ ժամանակի ֆրանսիական բոհեմյան հասարակության կյանքի քննադատությամբ։ Նրա առաջին վեպը՝ «Le Scorpion»-ը («Կարիճը», 1887), մասամբ ինքնակենսագրական է և պատմում է ճիզվիտական քոլեջի կյանքի մասին։ Ավելի հայտնի են նրա վաղ շրջանի ստեղծագործությունները, որտեղ դատապարվում է բարոյական անկումը, անուղղակիորեն քննադատվում է կաթոլիկ եկեղեցին և պարունակում է էրոտիկ տեսարաններ՝ «Շոնշետա» («Chonchette», 1888), «Մադմուազել Ժոֆր» («Mlle Jaufre», 1889), «Կնոջ աշունը» («L'Automne d'une femme», 1893), «Կիսակույս» (1894)։ Վերջինիս հիման վրա 1898 թվականին գրել է նաև պիես։ Այս վեպը, որ նկարագրում է Փարիզի կանանց սեռական կյանքը, հասարակության մեջ հարուցեց հսկայական բանավեճեր, ինչը հեղինակին բերեց մեծ, սակայն որոշ չափով կասկածելի համբավ։
Ծանոթագրություններ
Կատեգորիա:Ֆրանսիացի արձակագիրներ Կատեգորիա:Ֆրանսիացի դրամատուրգներ Կատեգորիա:Ֆրանսիական ակադեմիայի անդամներ
Պետրե Օցխելի
Պետրե Օցխելի (პეტრე ოცხელი, ), վրացի թատերական նկարիչ։ 30 տարեկան հասակում դարձել է Ստալինյան 1930-ականների բռնաճնշումների զոհ։ Օցխելու ստեղծագործական կոնստրուկտիվիզը իր ազդեցությունն է թողել վրացական բեմանկարչության վրա։
Կենսագրություն
Պետրե Օցխելին ծնվել է Քութայիսում։ Սովորել է Քութայիսի ռեալական դպրոցում, 1920 թվականին ավարտել է Թբիլիսիի գեղարվեստի ակադեմիան։ 1928 թվականին Կոթե Մարձանիշվիլու հրավերով աշխատել է Քութայիսի թատրոնում և իր ողջ ստեղծագործական կյանքի ընթացքում մտերիմ է եղել Մարձանիշվիլու հետ։
Օցխելու վիզուալ փորձարկումները և բեմի մասսայական դիզայնի շարքերը նրան մեծ հռչակ են բերում, սակայն շուտով ենթարկում է Բերիայի հետապնդումներին։ 1936 թվականին հետապնդումներից խուսափելով՝ մեկնում է Մոսկվա, աշխատում Մոսկվայի փոքր թատրոնում իր հայրենակից Սերգո Ամաղլոբելու մոտ։ 1937 թվականին երկուսն էլ ձերբակալվում են և գնդակահարվում ։
Ծանոթագրություններ
Կատեգորիա:Վրացի բեմանկարիչներ Կատեգորիա:Թբիլիսիի գեղարվեստի ակադեմիայի շրջանավարտներ Կատեգորիա:Վրացի նկարիչներ Կատեգորիա:Խորհրդային նկարիչներ Կատեգորիա:ԽՍՀՄ-ում գնդակահարվածներ
Ջելակցի
Ջելակցի, (Јелакци), գյուղ որը գտնվում է Սերբիայի հանրապետության Ալեքսանդրովաց քաղաքում։
Բնակչություն
Ըստ 2002 թվականին կատարված մարդահամարի գյուղում բնակվում են 437 մարդ ։ Գյուղում ապրում են 370 չափահադ մարդիկ, իսկ միջին տարիքը կազմում է 47.5 տարի(45.2 տղամարդկանց, 50.1 կանանց համար)։ Գյուղն ունի 134 տնային տնտեսություն։
Էլ Լիսիցկի
Լազար Մարկովիչ Լիսիցկի (Ла́зарь Ма́ркович Лиси́цкий, ավելի հայտնի որպես Էլ Լիսիցկի, ), ռուս արտիստ դիզայներ, լուսանկարիչ, ճարտարապետ։ Կարևոր մոդել է հանդիսանում ռուսական ավանգարդում։ Օգնել է զարգացնել սուպրեմատիզմը իր ուսուցիչ Կազիմիր Մալևիչի հետ և նախագծել է բազմաթիվ ցուցահանդեսներ և խորհրդային քարոզչություն պարունակող աշխատանքներ։ Նրա աշխատանքներում կա բաուհաուզ և կոնստրուկտիվիզմ շարժումների ազդեցությունը։ Լիսիցկին փորձարկումներ էր անում արտադրողական տեխնիկայի և ոճական սարքերի հետ, որոնք շարունակում էին իշխել 20-րդ դարի գրաֆիկ դիզայնը ։
Լիսիցկիի ամբողջ կարիերան լցված էր հավատով, որ նա կարող էր լինել հեղափոխական գործիչ։ Լիսիցկին, ով ուներ լիտվական արմատներ, սկսեց իր կարիերան նկարազարդելով իդիշ լեզվով գրված մանկական գրքեր, որպեսզի գովազդի հրեական մշակույթը Ռուսաստանում՝ մի երկրում, որը նոր էր վերացրել իր հակահրեական օրենքները։ Երբ ընդամենը 15 տարեկան էր, նա սկսեց դասավանդել։ Դա մի պարտականություն էր, որի համար նա ապրելու էր իր կյանքի մեծ մասը։ Տարիների ընթացքում նա դասավանդեց տարբեր պաշտոններով, տարբեր դպրոցներում, տարբեր միջոցներով՝ տարածելով և փոխանակելով գաղափարներ։ Նա աշխատեց Մալևիչի հետ սուպրեմատիստական UNOVIS արվեստի խումբը ղեկավարելիս, զարգացրեց սուպրեմատիստական պատկերներ։ 1921 թվականին նա գործի անցավ որպես Ռուսաստանի մշակույթի նախարարության Գերմանիայի հետ կապերի դեսպան՝ աշխատելով և ազդելով բաուհաուզ և դի ստիլ շարժումների ներկայացուցիչ կարևոր մարմինների վրա։ Մնացած տարիներին նա բերեց կարևոր նորամուծություն և փոփոխություն տպագրության, ցուցահանդեսների արվեստի, ֆոտոմոնտաժի և գրքերի դիզայնի մեջ՝ արտադրելով քննադատների կողմից հարգված աշխատանքներ և արժանանալով միջազգային բուռն արձագանքների իր ցուցահանդեսների դիզայնի համար։ Սա շաշրունակվեց մինչև իր մահվան անկողինը, որում նա ստեղծեց իր վերջին գործերը՝ սովետական քարոզչական պաստառները, որոնք միավորում էին մարդկանց և ոգեշնչում ստեղծել ավելի շատ տանկեր՝ Նացիստական Գերմանիայի դեմ պատերազմի համար։ 2014 թվականին Լիսիցկիի ժառանգները իր անունով հիմնադրամ են բացում՝ համաշխարհային գիտնականների գլխավորությամբ։
Արտաքին հղումներ
Կատեգորիա:1890 ծնունդներ Կատեգորիա:Աբստրակցիոնիզմ Կատեգորիա:Խորհրդային նկարիչներ Կատեգորիա:Ճարտարապետներ Կատեգորիա:Խորհրդային ճարտարապետներ Կատեգորիա:20-րդ դարի անձինք Կատեգորիա:Նոյեմբերի 23 ծնունդներ Կատեգորիա:Մոսկվա քաղաքում մահացածներ Կատեգորիա:Ռուս նկարիչներ Կատեգորիա:Տուբերկուլոզից մահացածներ Կատեգորիա:Նոր Դոնսկի գերեզմանատանը թաղվածներ Կատեգորիա:20-րդ դարի ռուս նկարիչներ Կատեգորիա:Ռուս ճարտարապետներ Կատեգորիա:Ռուսաստանի հրեաներ Կատեգորիա:Ռուս լուսանկարիչներ Կատեգորիա:Ռուս դիզայներներ
Գյոյդաղ (լեռնագագաթ, Անտիպոնտական լեռնահամակարգ)
Գյոյդաղ, լեռնագագաթ Հայկական լեռնաշխարհում, Անտիպոնտական լեռնահամակարգում, Կարին քաղաքի հյուսիս-արևմուտքում ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Պիևե դի Կադորե
Բնակչությունը կազմում է 3833 մարդ, Բնակչության խտությունը 58 մարդ/կմ²։ Զբաղեցնում է 66 կմ² տարածք։ Փոստային ինդեքս - 32044։ Հեռախոսային կոդ - 0435։
Քաղաքապետարանում սեպտեմբերի 8-ին նշվում է Սուրբ Աստվածածնի ծննդյան տոնը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի քաղաքներ
Կորտինա դ’Ամպեցո
Կորտինա դ’Ամպեցո (իտալ. Cortina d'Ampezzo), քաղաք Իտալիայում, գտնվում է Վենետո մարզում, Բելունո գավառում ։ Համարվում է ձմեռային հանգստավայր Դոլոմիտյան Ալպերում ։
Բնակչությունը կազմում է 5900 մարդ, Բնակչության խտությունը 24 մարդ/կմ²։ Զբաղեցնում է 254.51 կմ² տարածք։ Փոստային ինդեքս - 32043։ Հեռախոսային կոդ - 0436։ Ձմեռային սեզոնին քաղաքի բնակչությունը հասնում է 30000 մարդու ։
Պատմություն
1930-ական թվականների վերջերից Կորտինան դարձել է Ալպերի առավել համբավված լեռնադահուկային կենտրոնը։ Նախատեսված էր 1944 թվականի ձմեռային օլիմպիական խաղերը անցկացնել այստեղ, սակայն համաշխարհային պատերազմի պատճառով դրանք չկայացան։ Եվ միայն 1956 թվականին Կորտինայում անցկացվեցին ձմեռային օլիմպիական խաղեր ։
Քաղաքի մարզաբազաները բազմիցս մրցասպարեզ են դարձել դահուկային, լեռնադահուկային մարզաձևերի, սահնակային սպորտի Իտալիայի, Եվրոպայի, աշխարհի առաջնությունների և գավաթի խաղարկությունների անցկացման համար։ 2026 թվականի ձմեռային օլիմպիական խաղերը նույնպես անց են կացվելու Կորտինա դ’Ամպեցոյում։ Ներկայումս քաղաքի ծայրամասերում գործում են մոտավորապես 120 կիլոմետր ընդհանուր երկարությամբ 72 դահուկուղի, ինչպես նաև 38 վերելակ, որոնց մեծ մասը թիկնաթոռային տեսակի և 26-տեղանոց է։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ Կատեգորիա:Ձմեռային օլիմպիական խաղերի մայրաքաղաքներ
All About That Bass
«All About That Bass», ամերիկացի երգչուհի Մեգան Թրեյնորի դեբյուտային սինգլն է։ Այն թողարկվել է 2014 թվականի հունիսի 30-ին Epic Records լեյբլի կողմից ։ Երգը գրվել է Մեգան Թրեյնորի և Քևին Քեդիշի կողմից։
Երգը 2014 թվականի հուլիսի 26-ին Billboard Hot 100-ում զբաղեցրել է 84-րդ հորիզոնականը։ Օգոստոսի 30-ին արդեն 2-րդ հորիզոնականում էր, իսկ սեպտեմբերի 20-ին առաջին հորիզոնականում էր և այդպես մնաց մոտ 8 շաբաթ։
Հավաստագրեր
!scope="col" colspan="3"| Streaming
† 2013 թվականի մայիսից սկսած՝ RIAA-ի թվային սինգլների հավաստագրումները ներառում են ոչ միայն ներբեռնումները, այլև աուդիո և/կամ վիդեո երգերի պատվերները ։
Արտաքին հղումներ
Կատեգորիա:2014 սինգլներ Կատեգորիա:Մեգան Թրեյնորի երգեր Կատեգորիա:Billboard Hot 100 գլխավորած սինգլներ Կատեգորիա:2014 երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Սիբեխ սովորական
Սովորական սիբեխ, նեխուրազգիների ընտանիքի երկշաքիլավոր, երկամյա բույս է՝ միամյա ձևերով։ Ցողունները ուղղականգուն են, թխականաչ, 30-60 սմ բարձրությամբ, լերկ։ Տերևները շատ ամուր են ու փետրաձև հատված, սղոցաեզր ու մերկ։ 1000 սերմը կշռում է 1,25-2,5 գրամ։ Բույսը աճում ու բազմանում է (առանց բացառության) սերմերով։ Նույն տարվա սերմերն ավելի վատ են ծլում, քան արդեն ձմեռածները, որոնք առաջին տարին ձմեռում են կոշտ տերևներով վարդակի փուլում։ Ծաղկում է հուլիս-օգոստոս ամիսներին և պտղաբերում օգոստոսի վերջին։
Աղբյուրներ
Կատեգորիա:Մոլախոտեր
Irreplaceable
Երգի մասին
«Déjà Vu» և «Ring the Alarm» հաջող սինգլներից հետո Բիյոնսեն 2006 թվականի դեկտեմբերի 5-ին թողարկել է «Irreplaceable» սինգլը, որը Միացյալ Նահանգներում ալբոմից երրորդ սինգլն էր և երկրորդը` շատ այլ երկրներում։ «Irreplaceable» երգը կոմերցիոն առումով հաջողակ էր։ Քննադատների կարծիքով այն դարձել է Բիյոնսեի գործունեության ամենավաճառված սինգլը («Crazy in Love»-ից հետո) և «B’Day» ալբոմի ամենահաջող թողարկումը։ Սինգլը 10 շաբաթ շարունակ գլխավորել է «Billboard Hot 100» հիթ-շքերթը։ «Irreplaceable»-ը 2007 թվականի ամենավաճառված ամերիկյան սինգլն էր և 2000-ական թվականների ամենահաջող 25-րդ երգը` համաձայն «Billboard Hot 100 Songs of the Decade»-ի ։
«Irreplaceable»-ը երաժշտական քննադատների կողմից գնահատվել է դրական։ Սինգլի տեսահոլովակի, որում առկա է Բիյոնսեի «Suga Mama» կանանց խմբի առաջին ելույթը, համար Բիոնսեն արժանացել է լրացուցիչ պարգևների։ Ըստ «Rolling Stone» ամսագրի` այն «2000-ական թվականների լավագույն 100 երգեր» ցանկում զբաղեցրել է 60-րդ հորիզոնականը ։
Բերիսուրսու
Ծանոթագրություններ
Կատեգորիա:Թուրքիայի գետեր Կատեգորիա:Պարսից ծոցի ավազանի գետեր
Irreplaceable
Հավաստագրումներր
!scope="col" colspan="3"| Mastertone
Յանիս Ստրադինշ
Յանիս Պավլովիչ Ստրադինշ կամ Յան Ստրադինշ (Страдиньш, Страдынь Jānis Stradiņš, ), խորհրդային լատիշ գիտնական, պրոֆեսոր, Լատվիայի գիտությունների ակադեմիայի անդամ, հասարակական գործիչ ֆիզիկական-օրգանական քիմիայի բնագավառի 330 հոդվածների և 7 գրքերի հեղինակ, ինչպես նաև պատմության և գիտության, տեխնիկայի և մշակույթի այլ ոլորտների վերաբերյալ 270 հոդվածների և 20 գրքերի հեղինակ ։
Կենսագրություն
Յանիս Ստրադինշը ծնվել է 1933 թվականի դեկտեմբերի 10-ին Ռիգայում, բժիշկների ընտանիքում։ Նրա հայրը բազմավաստակ վիրաբույժ Պաուլս Ստրադինշն էր (1896-1958), մայրը Լատվիայի ֆիզիոթերապևտիկ բուժման առաջամարտիկ՝ Նինա Ստրադինյան (1897-1991)։ Յանիսը ընտանիքի չորս երեխաներից երրորդն է։
Գոհունակություն
Էություն
Գոհունակությունը, ինչպես այլ հույզեր ը հանդիսանում է վարք ի դրդապատճառ և այսպիսով, խաղում է նշանակալի դեր մարդկային սոցիալական համակարգերում։
Յանիս Ստրադինշ
Կրթություն
Հետդոկտորական կրթություն է ստացել.
Գոհունակություն
Էություն
Իտալացի փիլիսոփա Բենեդետտո Կրոչե ն դիտարկել է գոհունակության չորս տեսակ.
Գրականություն
Կատեգորիա:Հույզեր Կատեգորիա:Առաքինություն
Յանիս Ստրադինշ
Գործունեություն
1972-1976 թվականներին դասավանդել է Լատվիայի համալսարանում։ 1974 թվականին դարձել է այդ համալսարանի ֆիզիկական քիմիայի պրոֆեսոր։ 1990-ական թվականներին եղել է Լատվիայի համալսարանի Լատվիայի պատմության ինստիտուտի պրոֆեսոր։ 1992 թվականից աշխատել է Ռիգայի Ստրադինշի համալսարանի գիտաշխատող։ 1975-1985 թվականներին աշխատել է Հետերոցիկլիկ միացությունների քիմիա միջազգային պարբերականի գլխավոր խմբագիր (ներկայումս՝ամսագրի խմբագրական կոլեգիայի անդամ)։ 1993-1998 ԵՎՐՈԼԱՏ (EUROLAT) ինստիտուտի կուրատոր (1993 թվականից Լատվիայի պատվիրակության անդամների ղեկավար Եվրոպայի գիտությունների և արվեստների ակադեմիայում)։
1992-1998 թվականներին եղել է Լատվիայի ԳԱ փոխնախագահ, իսկ 1998 - 2004 թվականներին՝ նախագահ։ Սկսած 2004 թվականից հանդիսանում է Լատվիայի ԳԱ Սենատի համանախագահող։ 2008 թվականից հանդիսանում է Լատվիայի համալսարանի Փիլիսոփայության և սոցիոլոգիայի ինստիտուտի գլխավոր գիտաշխատող ։
2006 թվականից ղեկավարում է «Letonika» պետական հետազոտական ծրագիրը։
Դեռևս մանկուց օգնելով հորը՝ Պաուլս Ստրադինշը մասնակցել է բժշկության պատմության թանգարանի շենքի ստեղծմանը և բժշկության պատմության մի շարք ուսումնասիրություններին։ Նա մասամբ տպագրել է Պաուլս Ստրադինշի գիտական ժառանգությունը և ներկայացրել է թանգարանի պատմության ստեղծման գործում կատարած ներդրումը ։
Արտաքին հղումներ
Կատեգորիա:Ակադեմիկոսներ Կատեգորիա:Քիմիկոսներ Կատեգորիա:Խորհրդային քիմիկոսներ Կատեգորիա:Խորհրդային գիտնականներ Կատեգորիա:Պատվո լեգեոնի շքանշանի ասպետներ Կատեգորիա:Խորհրդային գրողներ Կատեգորիա:Հասարակական գործիչներ Կատեգորիա:Քիմիական գիտությունների դոկտորներ Կատեգորիա:Լատվիայի համալսարանի շրջանավարտներ
Կոնստանտին Մուրուզի
Կոնստանտին Մուրուզի (Constantin Moruzi, ), մոլդովացի պետական գործիչ, ֆանարիոտ Մուրուզիների իշխանական ընտանիքից, ով 1777-1782 թվականներին ղեկավարել է Մոլդովական իշխանությունը։
Եղել է մոլդովացի ղեկավար Ալեքսանդր Մուրուզիի հայրը։
Կենսագրություն
Կոնստանտինը ծնվել է 1730 թվականին՝ Օսմանյան կայսրության մայրաքաղաք Կոստանդնուպոլսում։ Ունի ազնվականական ծագում։ Հայրը՝ Դմիտրին, սերում էր Մուրուզիների իշխանական ընտանիքից, իսկ մայրը՝ Սմարաղդան, ծագումով հունական Խիոս կղզուց էր։
Ենթադրվում է, որ Կոնստանտին Մուրուզին քաղաքականապես ներգրավված է եղել իր նախորդ Գրիգոր III իշխանի սպանության մեջ ։ 1777 թվականի հոկտեմբերի 12-ին Կոնստանտինը դարձել է Մոլդովական իշխանության ղեկավարը և պաշտոնավարել մինչև 1782 թվականի հունիսի 9-ը։
Տիրապետել է հինգ լեզուների՝ հունարեն, լատիներեն, արաբերեն, թուրքերեն և ֆրանսերեն։
Ծանոթագրություններ
Կատեգորիա:Մոլդովացի պետական գործիչներ
Բեթյուլ Թանբայ
Բեթյուլ Թանբայ (Betül Tanbay, ), թուրք մաթեմատիկոս, գիտնական և Ստամբուլի Բոսֆորի համալսարան մաթեմատիկայի պրոֆեսոր։ 2012-ից 2016 թվականներին Թանբայը եղել է Թուրքիայի մաթեմատիկական ընկերակցության առաջին կին նախագահը։
Կրթություն
Բեթյուլ Թանբայը ծնվել է Ստամբուլում, սակայն մինչև 1977 թվականը ապրել է Անկարայում։ 1978 թվականին նա ավարտել է Փարիզի Ժանսոն դե Սայի վարժարանը։ 1982 թվականին Ստրասբուրգի Լուի Պաստո համալսարանում ստացել է մաթեմատիկայի բակալավրի կոչում, իսկ 1989 թվականին ԱՄՆ Բերկլիի կալիֆորնյան համալսարանում պաշտպանել է իր թեկնածուականը՝ Ռոբերտ Սոլովեյի ղեկավարությամբ ։
Ակադեմիական գործունեություն
Թանբայը թուրքական կառավարության նախաձեռնությամբ ձերբակալվել է 2018 թվականի նոյեմբերի 16-ին՝ կազմակերպված հանցավորության հետ կապի և երկրում հեղափոխություն կազմակերպելու համար։ Եվրոպական մաթեմատիկական ընկերակցությունը տարածել է հաղորդագրություն, որտեղ իր վրդովմունքն է արտահայտել Թանբայի ձերբակալության հետ կապված և պահանջել թուրքական իշխանություններից անմիջապես ազատ արձակել նրան ։ Հաջորդ օրը նա ազատ է արձակվել ։
Մասնակցություն համալսարանական աշխատանքներին
Նա հրավիրված դասախոսի և գիտնականի կարգավիճակ է ունեցել Կալիֆոռնիայի Բերկլիի համալսարանում, Սանտա Բարբարայի կալիֆոռնյան համալսարանում, Բորդոյի համալսարանում, Փարիզիզ մաթեմատիկական համալսարանում, Կանզասի համալսարանում, Փենսիլվանիայի համալսարանում։ Բացի այդ մասնակցել է նաև Ամերիկական մաթեմատիկական ինստիտուտի Քադիսոն-Սինգերի աշխատանքներին։
Հետազոտական ոլորտներ
Նրա հետազոտական հետաքրքրությունների ոլորտում են օպերացիոն հանրահաշիվը և ցանցային տեսությունը։
Անդամակցություն
Բեթյուլ Թանբայը համարվում է Թուրքական, Ամերիկյան և Եվրոպական մաթեմատիկական ընկերակցությունների անդամ։
Արտաքին հղումներ
Կատեգորիա:Թուրք գիտնականներ Կատեգորիա:Թուրք մաթեմատիկոսներ Կատեգորիա:Կին մաթեմատիկոսներ Կատեգորիա:Ստամբուլում ծնված անձինք Կատեգորիա:Անձինք Անկարայից Կատեգորիա:Բոսֆորի համալսարանի դասախոսներ
Լեոպոլդ Լայեր
Լեոպոլդ Լայեր (սլովեներեն՝ Leopold Layer, ), 18-19-րդ դարերի սլովեն նկարիչ։
Կենսագրություն
Լեոպոլդը սլովեն նկարիչ և քանդակագործ Մարկո Լայերի որդին է։ Հենց հորից էլ առել է նկարչության իր առաջին դասերը։ Հետագայում մասնագիտական կրթություն չի ստացել և ուսման թերին լրացրել է ինքնակրթությամբ, նկարչական իր հմտությունները զարգացրել ու կատարելագործել է գերմանացի ու իտալացի վարպետների գործերը կրկնօրինակելով։ Հոր մահից հետո՝ 1808 թվականից, տնօրինել է ընտանեկան արվեստանոցը։ Ժամանակակիցների շրջանում լայն ճանաչման է արժանացել ոչ միայն իր հեղինակած սրբապատկերների ու աշխարհիկ թեմաներով ստեղծագործությունների, այլև Նապոլեոն Բոնապարտի տիրապետության տարիներին կատարած դրամանենգության փորձի, բռնվելու և բանտարկվելու արդյունքում ։ Ավանդազրույցի համաձայն՝ բանտարկության տարիներին երդվել է, որ ազատվելու դեպքում կպատկերազարդի Բրեզիեի Աստվածամոր բազիլիկը և, իրոք, 1814 թվականին ազատություն ստանալով՝ կատարել է խոստումը։ Սակայն արվեստի պատմաբաններից շատերի կարծիքով նա այդ աշխատանքը կատարել է նախքան իր բանտարկվելը՝ 1800 թվականին, այսինքն՝ մատուռի շինարարության ավարտին։ Մասնագետները Լեոպոլդ Լայերի՝ աստվածաշնչյան թեմաներով ստեղծած նկարներից հիշատակության արժանի են համարում հատկապես «Մարիամի օգնությունը» և «Վերոնիկան՝ Հիսուսի վարշամակով» գործերը, աշխարհիկ թեմաներով նկարներից՝ «Ինքնանկար կնոջ հետ» և «Վիրաբույժ Հայնեի ընտանիքը» աշխատանքները։ Լեոպոլդ Լայերը համարվում է բարոկկո ոճով ստեղծագործած վերջին անվանի նկարիչը սլովենական կերպարվեստի պատմության մեջ, նկարիչ, ով միաժամանակ քայլ է կատարել այդ ասպարեզում ռեալիզմի տարրեր ներմուծելու, արմատավորելու ուղղությամբ ։ Նրան աշակերտել, նրանից վարպետության դասեր են առել Յ. Էգարտները, Մ. Գորիննիկը, Գետցլ տոհի նկարիչներից երկուսը ։
Գիլուտ
Գիլուտ, լեռ Փամբակի լեռներում, Վանաձոր քաղաքից մոտ 16 կիլոմետր հարավ-արևմուտք, Աղստև գետի վերին հոսանքի աջ կողմում։ Հյուսիսային և արևելյան լանջերն անտառապատ են։ Բարձրությունը 2358 մետր է ։ Մոտակայքում գտնվում է Գիլուտ-1 տորֆի հանքերևակը
Ծանոթագրություններ
Կատեգորիա:Հայկական լեռնաշխարհի լեռներ
Գիլոկանդաղ
Ծանոթագրություններ
Կատեգորիա:Հայկական լեռնաշխարհի լեռներ
Ստրատիկովսկայա
Ստրատիկովսկայա  (Стратиковская), գետ Ռուսաստանում, հոսում է Կարագինսկի շրջանում,Կամչատկայի երկրամասում։ Գետի երկարությունը 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Էվանդեր Պալանտիումցի
Էվանդեր (Εὔανδρος, Էվանդրոս, «լավ մարդ» կամ «ուժեղ մարդ»), հռոմեական դիցաբանության հերոս Հին Հունաստանի Արկադիա տարածաշրջանից, որը Օլիմպոսի աստվածները, Հին հունական իրավունքը և հունարենի այբուբենը ներմուծել է Իտալիայի պատմություն, որտեղ՝ ներկայիս Հռոմի տարածքում, Տրոյական պատերազմից վաթսուն տարի առաջ, նա կառուցել է Պալանտիում քաղաքը։ Նա է հիմնադրել լուպերկալիաների փառատոնը։ Էվանդերին սկսել են երկրպագել իր մահից հետո և Ավենտին բլրի վրա նրա համար զոհասեղան է կառուցվել։
Բացի այդ, Ստրաբոնը նշել է մի պատմություն այն մասին, որ Հռոմն Էվանդերի կողմից հիմնադրված Արկադական գաղութ է եղել ։
Ծագումնաբանություն
Դիոնիսիոս Հալիկառնասցին գրել է, որ Էվանդերը Հերմեսի և Թեմիս անունով հավերժահարսի որդին է, որին Հռոմի վաղ պատմության գրողներն իրենց մայրենի լեզվով անվանել են Կարմենտա ։ Ստրաբոնը գրում է, որ հռոմեացիները մեծարել են Էվանդերի մորը՝ նրան հավերժահարս համարելով և Կարենտա անվանելով (լատիներեն «երգ» բառի ձևափոխություն) ։ Էվանդերը բոլոր արկադացիներից ավելի իմաստուն էր։ Նրա որդի Պալլանտը հանանաբար մահացել է անզավակ, սակայն ֆաբիիների տոհմը պնդել է Էվանդերից իր ծագման մասին։
Դիոնիսիոս Հալիկառնասցին նշում է նաև, որ որոշ գրողներ, այդ թվում՝ Մեգալոպոլիսցի Պոլիբիոսը, նշել են, որ Լավինիան Էվանդերի դուստրն էր և Հերակլեսից Պալլաս անունով որդի է ունեցել ։
«Էնեական» պոեմում
Էվանդերը կարևոր դեր է խաղացել Վերգիլիոսի «Էնեական» պոեմի VIII-XII գրքերում։ Նախքան Տրոյական պատերազմը նա Իտալիայում, Տիբեր գետի ափին իր կառուցած Պալանտիում քաղաքում հավաքել է մի խումբ լատինացիների ։ Ըստ Վերգիլիոսի՝ նա այդ քաղաքն անվանել է իր արկադիացի նախնու՝ Պալլասի պատվին, չնայած Պավսանիասը, Լիվիոսը և Դիոնիսիոս Հալիկառնասցին նշել են, որ ի սկզբանե Էվանդերի ծննդյավայրը Արկադիայի Պալանտիում քաղաքն էր, որի անվամբ էլ նա անվանել է նոր քաղաքը։ Ենթդրվում է, որ Էվանդերի մայրը նրան համոզել է սպանել իր հորը՝ Հերմեսին, որի արդյունքում նրանք արտաքսվել են Արկադայից։ Նրանք բնակություն են հաստատել Պալանտիումում, որտեղ Էվանդերը մեկ օրվա մեջ երեք անգամ սպանել է Իտալիայի թագավոր Էրուլուսին ու դարձել Իտալիայի ամենահզոր թագավորը։
ՀԱմենահին ավանդույթում Էվանդերին է վերագրվում Հերկուլեսի մեծ զոհասեղանի կառուցումը Ցուլերի հրապարակում։ Էնեական պոեմի VIII գլխում, որտեղ Էնեասը և իր անձնակազմը առաջին անգամ եկել են Էվանդերի և նրա ժողովրդի մոտ, նրանք հարգում էին Հերկուլեսին՝ հսկա Կակոսին հաղթելու համար։ Վերգիլիոսի ունկնդիրներն այս տեսարանը կապել են իրենց ժամանակի նույն զոհասեղանի հետ․ ևս մեկ մանրամասն, որը ցույց է տալիս, որ Վերգիլիոսը հերոսական անցյալը կապել է Օկտավիանոս Օգոստոսի ժամանակաշրջանի հետ։ Նաև, ըստ Վերգիլիոսի, Հերկուլեսը Հերիոնի կենդանիների հետ վերադառնում էր Կադիսից, երբ Էվանդերը հյուրընկալել է նրան, որից հետո նա առաջինն էր, որ զոհասեղան է կառուցել Հերկուլեսի հերոսության համար։ Այս հին զոհասեղանը ոչնչացվել է Հռոմի մեծ հրդեհի ժամանակ՝ մ․թ․ 64 թվականին։
Էվանդերն օգնել է Էնեասին՝ Տուրնոսի և ռուտուլի ցեղի դեմ պատերազմում․ արկադիացիները մինչև Տրոյական պատերազմը ճանաչել են Էնեասի հորը՝ Արհիսիսին, որը սերում էր Ատլասից։ Էնեականում ասվում է, որ Էվանդերը ուժով է տիրացրել Իտալիային՝ սպանելով Պրենեստեի թագավոր Հերիլոսին։
Արտաքին հղումներ
Կատեգորիա:Հին հունական դիցաբանության կերպարներ Կատեգորիա:Հռոմեական աստվածներ և աստվածուհիներ Կատեգորիա:Հունական հերոսներ Կատեգորիա:Կերպարներ այբբենական կարգով Կատեգորիա:Դիցաբանական կերպարներ այբբենական կարգով
Բերզին
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Օթար Թուշիշվիլի
Օթար Թուշիշվիլի (ოთარ თუშიშვილი, ), վրացի ազատ ոճի ըմբիշ, 2008 թվականին Պեկինում կայացած Ամառային օլիմպիական խաղերի բրոնզե մեդալակիր, աշխարհի և Եվրոպայի առաջնությունների մրցանակակիր ։
Արտաքին հղումներ
Կատեգորիա:Վրացի ըմբիշներ Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Մո Ֆարա
Սըր Մուհամեդ Մուկտար Ջամա (Մո) Ֆարա (Mo Farah, ), սոմալական ծագումով բրիտանացի մարզիկ, միջին և երկար հեռավորությունների վազորդ։ 2012 և 2016 թվականների օլիմպիական քառակի չեմպիոն, աշխարհի վեցակի չեմպիոն և երկար հեռավորության Եվրոպայի յոթակի չեմպիոն, կրոսի Եվոպայի չեմպիոն (2006)։ Բրիտանական կայսրության շքանշանակիր (2013), բակալավր ասպետ (2017)։
Սպորտային կենսագրություն
Լոնդոն 10 000 (10 կմ) վազքուղու քառակի հաղթող է։ 2011 թվականի մրցաշարի մրացվազքում եղել է 10 000 մետրի վազքի առաջատար՝ գրանցելով 26.46,57 (Յուջին, 2011) անձնական ռեկորդ։ Սակայն 2011 թվականի թեթև ատլետիկայի աշխարհի առաջնության ժամանակ նա 0.26 վարկիան դանդաղ է եղել, քան եթովպացի Իբրահիմ Ջեյլանը՝ այդ տարածության համար ցույց տալով 27.14,07 արդյունք և նվաճելով արծաթե մեդալ։ Մի քանի օր անց Մոն այնուամենայնիվ դարձավ աշխարհի չեմպիոն՝ հաղթելով 5000 մետրում։
2011 թվականի հոկտեմբերի 5-ին ըստ Եվրոպայի թեթև ատլեիտիկայի ասոցիացիայի՝ ճանաչվել է Եվրոպայի լավագույն մարզիկ։ Մրցաշրջանում մարզիկը մրցել է 14 անգամ՝ միայն երկուսում չվաճելով ոսկին ։
2012 թվականին ճանաչվել է Օլիմպիական չեմպիոն 5000 և 10000 մետր վազքում։ Երկու եզրափակիչներն անցկացվել են հանդիսատեսի խլացնող ողջույններով։ Օլիմպիական խաղերի պատմության մեջ առաջին անգամ 5000 մետրանոցի լուսանկարները լղոզված են եղել։ Տրիբունաների աղմուկը հասել է 140 դեցիբելի, ինչի պատճառեվ ֆոտոխցիկը թռթռացել է։
2012 թվականի հուլիսի 14-ին Մոն մասնակցել է «The Cube» մրցույթի անգլիական տարբերակին։ Նա հաղթել է բոլոր յոթ խաղերում և շահել 250 000 ֆունտ ստեռլինգ, և այդ գումարը փոխանցել է բարեգործությանը ։
2013 թվականին Great North Run մրցույթում գրավել է 2-րդ տեղը՝ ցույց տալով 1:00.10 արդյունք։
2013 թվականի մրցաշրջան. 1500 մետրի ռեկորդ և Աշխարհի առաջնության մեդալներ
Հաջորդ ամիսներին Լոնդոնում անցկացվող Ադամանդե լիգայի հոբելյանական խաղերին Ֆարանը հաղթել է 3000 մ տարածությունը 7։ 36.85 ժամանակով ։ Նա երկու անգամ կատարելագործել է ազգային կիսամարաթոնի ռեկորդը, առաջին անգամ՝ փետրվարի 24-ին, Նոր Օռլեանում, այնուհետև կատարելագործել է իր սեփական ռեկորդը սեպտեմբերի 15-ին Bupa Great North վազքի ժամանակ։
2013 թվականի օգոստոսի 10-ին Մոսկվայում կայացած Աշխարհի առաջնության ժամանակ Ֆարան 10 000 մետր մրցավազքում հաղթել է Իբրահիմ Ջեյլանին՝ ցույց տալով 27:21.71 արդյունք։ Այդ հաղթանակը նրա համաշխարհային չորրորդ կոչումն էր ։ Օգոստոսի 16-ին Ֆարահը մեկնարկային կազմում հաղթել է 5000 մետրով՝ դրանով միաժամանակ դառնալով ինչպես աշխարհի չեմպիոն, այնպես էլ օլիմպիական չեմպիոն՝ 5000 մ և 10,000 մ տարածությունների համար ։ Այդ հաղթանակից հետո մարզական գործիչ, իսկ նախկինում 1,500 մետր մրցավազքի երկակի օլիմպիական չեմպիոն Սեբաստիան Քոուն Ֆարային անվանել է «բոլոր ժամանակների ամենամեծ բրիտանացի մարզիկ» ։ Մոն դարձել է պատմություն մեջ երկրորդ մարդը, որը նվաճել է Օլիմպիական խաղերի ու աշխարհի գավաթի երկար տարածությունները Քենենիս Բեկելեից հետո (2008-2009 մրցաշրջան) ։ Ֆարան դարձել է առաջին բրիտանացի մարզիկը, որն աշխարհի առաջնությունում նվաճել է երկու անհատական ​​ոսկե մեդալ ։
Ֆարան IAAF-ի «2013 թվականի տարվա մարզիկ» անվանակարգի եզրափակչում է եղել։ Մարաթոնյան դեբյուտին նախապատրաստվելիս Մո Ֆարան ավելացրել է իր շաբաթական վազքը մինչև 120 մղոն ։
2014 թվականի մրցաշրջան. երկու ոսկե մեդալ Ցյուրիխում
Մարտի 16-ին Նյու Յորքի կիսամարաթոնին զբաղեցրել է երկրորդ տեղը՝ 1:01.07 արդյունքով։ Ապրիլի 13-ին զբաղեցրել է ութերորդ տեղը Լոնդոնյան մարաթոնում՝ 2:08.21 արդյունքով։ Այդ մարաթոնը առաջինն էր նրա կարիերայում։ 2014 թվականի Եվրոպայի առաջնության ժամանակ Ցյուրիխ զբաղեցրել է առաջին տեղը 10000 մետր տարածությունում՝ 28:08.11 արդյունքով, նա 5000 մետր տարածությունում ևս ավարտել է առաջինը՝ 14:05.82 արդյունքով։ Եվրոպայի միայն երեք մրցաշրջանում թեթև ատլետիկայում այդ տարածությունն անցել են ավելի վատ արդյունքով՝ 1934 թվականին Ռոշար Ռոջերը՝ 14:36.8 արդյունքով, 1938 թվականին Տայստո Մյակին՝ 14:26.8 արդյունքով, 1946 թվականին Սիդնի Վուդերսոնը՝ 14:08.6 արդյունքով։
Սեպտեմբերի 7-ին դարձել է Great North Run կիսամարաթոնի հաղթողը՝ 1:00.00 արդյունքով։
2015 թվականի մրցաշրջան՝ աշխարհի և Եվրոպայի ռեկորդներ
Փետրվարի 21-ին երկու մղոն նվաճման համաշխարհային ռեկորդ է սահմանել՝ 8.03,40 արդյունքով։ Նա շրջանցել է Քենենիսա Բեկելեի նախորդ նվաճումը՝ 8.04,35 արդյունքով ։ Մարտի 22-ին հաղթել է Լիսաբոնում անցկացվող կիսամարաթոնին՝ Եվրոպայի նոր ռեկորդով՝ գրանցելով 59.32. արդյունք ։ Ֆարան 20 վայրկյանով գերազանցել է Եվրոպայի նախորդ ռեկորդը՝ սահմանված 2001 թվականին՝ Ֆաբիան Ռոնչերոյի կողմից ։
Պեկինում կայացած թեթև ատլետիկայի աշխարհի առաջնությունում Ֆարան կրկնել է իր 2014 թվականի հաջողությունները, նվաճել է երկու ոսկե մեդալ՝ 5000 և 10000 մետր վազքում։ 32 տարեկանում 10,000 մետր մրցավազքում նվաճելով ոսկի՝ Մո Ֆարան դարձել է ամենատարիքով աշխարհի չեմպիոնը այդ տարածությունում ։
2016 թվականի մրցաշրջան. կիսամարաթոնի Աշխարհի առաջնություն և երկու հաղթանակ Ռիո դե Ժանեյրոյի Օլիմպիական խաղերում
Մարտի 26-ին Մո Ֆարան երրորդ արդյունքն է ցույց տվել Քարդիֆում կայացած կիսամարաթոնի աշխարհի առաջնությունում՝ 59:59` հաջորդելով քենիացիներ Ջեֆրի Կիպսանգին (59։ 10) և Բեդան Կարոկիին (59:36)՝ դժվարությամբ առաջ անցնելով եթովպացի Աբայնեխ Աեյլեից (59:59) ։
2016 թվականի հունիսի 5-ին Ֆարան գերազանցել է Մեծ Բրիտանիայի ռեկորդը 3000 մետր տարածությունում՝ ցույց տալով 7:32.62 արդյունք։ Նախորդ ռեկորդը (7:32.79) Դեյվիդ Մուրքրոֆթը սահմանել է 1982 թվականին, դեռևս նախքան Մոյի ծնունդը ։
2016 թվականի օգոստոսի 13-ին Ռիո դե Ժանեյրոյի Օլիմպիական խաղերում Մո Ֆարան 10000 մետր տարածությունում նվաճել է ոսկե մեդալ։ Ֆարան առաջինն է եկել 27:05.17 արդյունքով՝ չնայած տասներորդ շրջանում ամերիկացի վազորդ Գալեն Ռապը պատահաբար դիպել է Մոյի ոտնաթաթին, ինչը պատճառ է դարձել ընկնելու։ Այդ միջադեպից հետո Ռապը դանդաղել է, որպեսզի համոզվի, որ Մոյի հետ ամեն ինչ կարգին է, և արդյունքում 5-րդն է ավարտել՝ ընդհանուր 27:08.92 ժամանակով։ Մրցատարածության ավարտից 300 մետր առաջ առաջատարը քենիացի Պոլ Տանուին էր։ Ֆարան գրավել է առաջատարի դիրքը եզրափակիչից ընդամենը 100 մետր առաջ, Տանուին երկրորդն էր 27։ 05.64 արդյունքով։
2016 թվականի օգոստոսի 20-ին Մո Ֆարան ոսկե մեդալ է նվաճել 5000 մետր վազքում՝ 13:03.30 արդյունքով։
Չորս ոսկե մեդալներով Ֆարան դարձել է ամենատիտղոսակիր բրիտանացի թեթևատլետը։ Նա նաև դարձել է պատմության մեջ երկրորդ վազորդը, որը երկու խաղերում անընդմեջ հաղթել է երկու մրցատարածություններում՝ 5000 մետր և 10 000 մետր։ 1972 և 1976 թվականներին նման հաջողություն է ունեցել ֆինն Լասսե Վիրենը ։
Միջադեպ ԱՄՆ օդանավակայանում
2013 թվականին Մո Ֆարային ձերբակալել են Պորտլենդ քաղաքի օդանավակայանում՝ կասկածելով ահաբեկչական կազմակերպություններին մասնակցության մեջ՝ միայն այն հիմքով, որ նա ծնվել է Սոմալիում ։
Դոպինգ
2017 թվականի հուլիսին Fancy Bears ռուսական հաքերային խումբը հայտնվել է թեթև ատլետիկայի ֆեդերացիաների միջազգային ասոցիացիայի տվյալների բազայում, որտեղ հաղորդվում էր, որ մեկ անգամ Մո Ֆարայի կենսաբանական անձնագրում 2016 թվականին արձանագրվել են «ոչ բնորոշ» հատկանիշներ ։ Թեթև ատլետիկայի ֆեդերացիաների միջազգային ասոցիացիայիի փորձագետը կասկածելի է համարել Մո Ֆարայի արյան հատկանիշները և գրել է նրա անվան կողքին՝ «Հավանաբար դոպինգ է, անձնագիր կասկածելի է, լրացուցիչ տվյալներ են պահանջվում»։ Այնուամենայնիվ, Ֆարան 2016 թվականի ապրիլից մաքրվել է իրավախախտումներից, այն բանից հետո, երբ առանձին արտահոսող աղյուսակում ասվել է, որ իր գրառումները «այժմ պիտակավորված են որպես նորմալ վերջին օրինակի հետ» ։
Ամերիկյան հակադոպինգային USADA գործակալությանը տված հարցազրույցում Մո Ֆարան խոստովանել է, որ ընդունել է L-կարնիտին դեղամիջոցը, սակայն չի խախտել L-կարնիտինի օրինական սահմանը՝ 50 մլ սահմանափակմամբ վեց ժամում նրան 13,5 մլ են ներարկել ։ 2019 թվականի հոկտեմբերին Մո Ֆարայի նախկին գլխավոր մարզիչ Ալբերտո Սալազարը և բժիշկ Ջեֆրի Բրաունը ստացել են չորս տարվա որակազրկում՝ տեստոստերոնի ապօրինի շրջանառության, L-կարնիտինի արգելված օգտագործման և դոպինգային հսկողության խախտման համար ։
Անձնական կյանք
2010 թվականի ապրիլից Ֆարան ամուսնացած է Թանիա Նելլի հետ, որի հետ միասին սովորել է դպրոցում։ Զույգը երեք երեխա ունի՝ երկվորյակ աղջիկներ՝ Աիշան ու Ամանին (24.08.2012) և որդի՝ Հուսեյն Մոն (12.10.2015) : Ֆարահը ունի խորթ աղջիկ՝ Ռիհաննան (ծնված 2005 թվականին) Թանիայի առաջին ամուսնությունից։
Արտաքին հղումներ
Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:Անգլիացի մանկագիրներ Կատեգորիա:Բրիտանացի մարզիկներ Կատեգորիա:Օլիմպիական չեմպիոններ
Զորակ
Զորակ (մինչև 1935 թ.` Դոնգուզգյան, 1935-1931 թթ` Զանգիլար), գյուղ Հայաստանի Հանրապետության Արարատի մարզի Մասիսի տարածաշրջանում, Մասիս քաղաքից մոտ 3 կմ հյուսիս-արևմուտք։ Հեռավորությունը կազմում է Արտաշատից` 25 կմ, Երևանից` 10 կմ։ Զորակ գյուղով է անցնում Մասիս-Էջմիածին մայրուղին։ Գյուղը վերանվել է Զանգիլար 1935 թ. հունվարի 3-ին, Զորակ` 1991 թ. ապրիլի 3-ին ։
Պատմություն
Գյուղը հիմնադրվել է 1712 թվականին։ Զորակ համայնքը գտնվում է Արարատյան դաշտում՝ ծովի մակարդակից 840 մ բարձրության վրա, և տեղակայված է Հրազդան գետի ձախափնյա հարթավայրում։ Նախկինում գյուղը կոչվել է Զանգիլար, Դոնգուզգյան, Դոնգուզյան, Մեջիդլի, Շորլու։ Զորակ է վերանվանվել 1991 թվականին։
Կլիմա
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Զորակի մշտական բնակչությունը կազմել է 1783, առկա բնակչությունը` 1759 մարդ ։ Մինչև 1989 թ. բնակվել են հիմնականում ադրբեջանցիներ ։
Զորակի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվել է հողագործությամբ և անասնապահությամբ։ Ունեցել է միջնակարգ դպրոց, ակումբ, գրադարան և բուժկետ։1988 թվականին գյուղը վերաբնակեցվել է ադրբեջանից բռնի կերպով տեղահանված հայերով։
Գյուղն ունի առկա 549 տնտեսություն։ Համայնքի տնտեսության մասնագիտացման ճյուղը գյուղատնտեսությունն է։ Բնակչության մեծ մասը զբաղվում է գյուղատնտեսությամբ, բանջարեղենի արտադրությամբ և անասնապահությամբ։
Հղումներ
Կատեգորիա:Արարատի մարզի գյուղեր Կատեգորիա:1712 թվականին հիմնադրված բնակավայրեր
Ալ-Դիմաս
Ալ-Դիմաս (الديماس հայտնի է նաև Ադ-Դիմաս). քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Ալ-Կուդսայայի գավառում համանուն շրջանի վարչական կենտրոնն է։
Բնակչություն
Ըստ 2004 թվականի Սիրիայի մարդահամարի տվյալներով քաղաքի բնակչությունն կազմում է 14,574 մարդ ։
Տրանսպորտ
Քաղաքացիական ամենամոտ օդանավակայանը գտնվում է մայրաքաղաք Դամասկոսում։ Քաղաքից ոչ հեռու գտնվում է երկաթուղային կայարան, գոյություն ունի ավտոբուսային կապ։
Ծանոթագրություններ
Կատեգորիա:Ալ-Կուդսայայի գավառ Կատեգորիա:Սիրիայի քաղաքներ
Մաշոնկինների թատրոն-կրկես
Մաշոնկինների թատրոն-կրկես (Театр-цирк Машонкиных), թատրոն Ռուսաստանի Դոնի Ռոստով քաղաքում 20-րդ դարի առաջին կեսին։
Պատմություն
20-րդ դարի սկզբին փայտե շինությունը քանդվեց և նրա տեղում 1906 թվականի հոկտեմբերի 12-ին բացվեց Մաշոնկինի թատրոնը, որը գտնվում էր քարե շենքում և տեղավորում էր մինչև 1500 այցելու ։ 1920 թվականին այս հաստատությունը սկսեց կոչվել «Մեծ թատրոն», իսկ Ասմոլովի թատրոնի հրդեհից հետո (այդ պահին այն ​​կոչվում էր Լունաչարսկու անունով), նրա թատերախումբը տեղափոխվեց այստեղ, և այն դարձավ Դոնի Ռոստովի գլխավոր թատրոնը։ 1931 թվականին առաստաղն իջեցվեց, դահլիճը վերանորոգվեց, թատրոնի բեմը մեքենայացվեց։ 1935 թվական հոկտեմբերի 1-ին «Մեծ թատրոնի» թատերախումբը տվեց իր վերջին բեմադրությունը՝ ներկայացնելով Ալեքսանդր Կոռնեյչուկի «Պլատոն Կրեչետ» պիեսը, որից հետո դերասանները տեղափոխվեցին նոր շենք, որն այժմ հայտնի է որպես Գորկու անվան դրամատիկական թատրոն։ 1935 թվականից մինչև Հայրենական մեծ պատերազմի սկիզբը «Մեծ թատրոնում» աշխատել է Ռոստովի երաժշտական ​​կոմեդիայի թատրոնը։ Պատերազմի ժամանակ վաճառական Մաշոնկինների հիմնած թատրոնի շենքն այրվել է և այլևս չի վերականգնվել ։ 1958 թվականին Մաշոնկինների նախկին թատրոնի տեղում հայտնվել է Ռոստովի կրկեսի շենքը, որը գործում է մինչ օրս։
Հետաքրքրական է, որ իր լավագույն տարիներին Մաշոնկինների թատրոնը տեսել է այն ժամանակի այնպիսի հայտնի դերասանների, ինչպիսիք են Կոնստանտին Ստանիսլավսկին, Մեյերխոլդի թատերախումբը, Անաստասիա Վյալցևան, Նիկոլայ Խմելյովը, Օլգա Կնիպպեր-Չեխովան և շատ ուրիշներ ։
Արտաքին հղումներ
Կատեգորիա:Թատրոններ այբբենական կարգով Կատեգորիա:Դոնի Ռոստովի թատրոններ Կատեգորիա:Դոնի Ռոստովի շենքեր և կառույցներ Կատեգորիա:1906 հիմնադրումներ Ռուսաստանում
Գելիդու
Գելիդու, լեռ Հայաստանի Սյունիքի մարզում, Զանգեզուրի լեռներում։ Բարձրությունը մոտ 2750 մետր է։ Հիշատակում է Ե. Լալայանը ։
Ծանոթագրություններ
Կատեգորիա:Սյունիքի մարզի լեռներ
Ընկերության մարքեթինգային միջավայր
==Մարքեթինգային միջավայրի էությունը==
Մարքեթինգային միջավայրն այն սուբյեկտներն ու ուժերն են, որոնք գործում են  ընկերության սահմաններից դուրս  և ազդում են ընկերության ղեկավարության՝ գործընկերների հետ հաջող հարաբերությունները պահպանելու և զարգացնելու հնարավորությունների վրա։ Մարքեթինգային միջավայրը բաժանվում է երկու մասի՝  միկրոմիջավայրի և  մակրոմիջավայրի։ Մարքեթինգային միկրոմիջավայրն այն ուժերն են, որոնք  գործում են ընկերության մոտակա  շրջապատում և անմիջականորեն  ազդում են ընկերության՝ իր հաճախորդներին սպասարկելու ունակությունների վրա։ Մարքեթինգային մակրոմիջավայրն այն հզոր   գործոններն են, որոնք ձևավորում են հնարավորություններ և ազդում են ընկերության մակրոմիջավայրի վրա ։
Ընկերության վրա ազդում են ինչպես ուղղակի գործոններ, այնպես էլ անուղղակի ազդեցության գործոններ, որոնք ներկայացվում են ընկերության մակրոմիջավայրը։ Ընկերության մակրոմիջավայրը ձևավորում են ժողովրդագրական, մշակութային, քաղաքական, բնական, գիտատեխնիկական և տնտեսական միջավայրերը։
Ժողովրդագրական գործոններն են բնակչության թվաքանակը, դրա աճի տեմպերը, բնակչության սեռատարիքային կազմը և դրանում ընթացող փոփոխությունները, ծնելիության և մահացության մակարդակը, կյանքի միջին տևողությունը, պետության մեջ ընտանիքների թիվը, ընտանիքների կազմը և կառուցվածքը, արտագաղթը, ներգաղթը և դրանց ազդեցությունը, կրթության մակարդակը և դրա աճի տեմպերը, ինչպես նաև բնակչության բազմազանությունը։
Աշխարհի մասշտաբով բնակչության թվաքանակի մեծացումը հանգեցրել է մի շարք գլոբալ հիմնախնդիրների, որոնք կապված են աշխարհի բնակչությանը սննդամթերքով ապահովելու հետ։ Աշխարհի մասշտաբով դա հանգեցրել է սննդամթերքի գների աննախադեպ բարձրացմանն ու սննդամթերքի արտադրության ծավալների մեծացմանը։
Տնտեսական միջավայրը ձևավորում է այն գործոնները, որոնք ազդում են սպառողների գնողունակության և սպառողական ծախսերի կառուցվածքի վրա։ Հիմնականում ուսումնասիրվում են բնակչության միջին եկամուտները, դրանց բաշխումը հասարակության տարբեր շերտերի միջև, գնաճի տեմպերը և սպառողական ծախսերի մեծությունը, կազը ու կառուցվածքը։
Հայաստանի բնակչության սպառողական ծախսերի զգալի հատվածը բաժին է ընկնում պարենամթերքների ձեռք բերմանն ու կոմունալ ծառայությունների վճարմանը՝ կապված է բնակչության ցածր եկամուտների հետ։
Գիտատեխնիկական միջավայրը ձևավորում են օրենքները, պետական հաստատություններն ու ազդեցության խմբերը, որոնք ազդում են մարդկանց և ընկերությունների վրա և սահմանափակում են նրանց գործունեությունը։
Քաղաքական միջավայրի գործոններից են նաև պետական մարմինները, որոնք իրականացնում են պետական տնտեսական քաղաքականությունը։
Մշակութային միջավայրը հասարակական ինստիտուտների և այլ ուժերի ամբողջությունն է, ինչն ազդում է հասարակության արժեքների, համոզմունքների, նախապատվությունների և գործողությունների վրա։
Հիմնական մշակութային արժեքներն արտահայտվում են մարդկանց իրենց մասին, ուրիշների մասին, կազմակերպությունների ու շրջակա միջավայրի մասին ունեցած պատկերացումների, ինչպես նաև ընտանիքի, հասարակության ու աշխարհի մասին ձևավորած մոտեցումների միջոցով։
Արտաքին միջավայրի կառավարումը մոտեցում է, երբ ընկերությունը մարքեթինգային միջավայրին հետևելու և դրա փոփոխություններին արձագանքելու փոխարեն ակտիվ գործողություններ է ձեռնարկում այն ձևավորող գործոնների կամ դրանց խմբերի վրա ազդելու ուղղությամբ։
Բոյուք Գյունեյ (գետակ)
Բոյուք Գյունեյ, գետակ Թիֆլիսի նահանգի Ախալցխայի գավառում ։
Ծանոթագրություններ
Կատեգորիա:Հայկական լեռնաշխարհի գետեր
Գալուֆդաղ
Գալուֆդաղ, լեռնաշղթա Հայկական Տավրոս լեռնահամակարգում, ձգվում է Խարբերդի շրջանում՝ արևմուտքից արևելք։ Նշանակված է Լինչի քարտեզում ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ
Մատա-Ուտու
Մատա-Ուտու (Mata-Utu), Ֆրանսիայի անդրծովյան տիրույթ Ուոլիս և Ֆուտունայի մայրաքաղաքն է և ամենամեծ բնակավայրը, որը գտնվում է Ոոլիս կղզու Ուվեա կառավարության Հահակե շրջանում։ Բնակչության թիվը քաղաքում կազմում է 1191 մարդ (ըստ 2003 թվականի)։ Մատա-Ուտուն Ուոլիս և Ֆուտունայի գլխավոր ծովային նավահանգիստն է։
Արտաքին հղումներ
Կատեգորիա:Ուոլիս և Ֆուտունա Կատեգորիա:Օվկիանիայի նավահանգիստներ Կատեգորիա:Օվկիանիայի երկրների մայրաքաղաքներ Կատեգորիա:Ուոլիս և Ֆուտունայի բնակավայրեր
Գյոյգեդիկի լեռնանցք
Գյոյգեդիկի լեռնանցք, լեռնանցք Միափորի լեռնաշղթայում Հայաստանի Տավուշի և Գեղարքունիքի մարզերի սահմանագլխին Թթուջուր գետից հյուսիս-արևելք։ Բարձրությունը 2092 մ է ։
Դադիան
Դադիան, լեռ Թուրքիայում, Անտիպոնտական լեռնահամակարգում, Երզնկա քաղաքից հյուսիս-արևելք, Խադերի գետի վերին հոսանքի շրջանում, Կարադաշ-դաղ լեռներից հարավ-արևմուտք ։
Ծանոթագրություններ
Կատեգորիա:Թուրքիայի լեռներ
Շուշիկ Գրիգորյան
Շուշիկ Սարգսի Գրիգորյան, խորհրդային հայ դերասանուհի։ ՀԽՍՀ վաստակավոր արտիստ (1979)։